b'\n_START_ARTICLE_\nSheffield Murals\n_START_PARAGRAPH_\nSheffield er en by i Tasmanien, 30 km fra byen Devonport, som gennem en menneskealder har tiltrukket turister fra hele verden med sine v\xc3\xa6gmalerier, der i dag dominerer hele byen og har v\xc3\xa6ret med til at give den sit "nye" navn, Sheffield Murals (Sheffield V\xc3\xa6gmalerier)._NEWLINE_N\xc3\xa6rmest overalt i byen hvor der er en flade ledig, ses imponerende v\xc3\xa6gmalerier, is\xc3\xa6r om byens tidlige historie. V\xc3\xa6gmalerierne findes i dag n\xc3\xa6sten alle t\xc3\xa6nkelige steder, selv p\xc3\xa5 byens affaldsspande \xe2\x80\x93 hvor det er eleverne fra den lokale skole, som har st\xc3\xa5et for udsmykningen._NEWLINE_V\xc3\xa6gmalerierne blev byens redning. Fra starten af 1960\'erne og godt 10 \xc3\xa5r frem var indbyggertallet steget og besk\xc3\xa6ftigelsen var h\xc3\xb8j, prim\xc3\xa6rt fordi store anl\xc3\xa6gsprojekter med kraftv\xc3\xa6rker skabte arbejdspladser. Da projekterne var gennemf\xc3\xb8rt, stod mange uden arbejde, og fremtidsudsigterne for byen var dystre._NEWLINE_V\xc3\xa6gmalerierne var en gammel tradition, og da bystyret satsede m\xc3\xa5lrettet p\xc3\xa5 at videreudvikle dette, blev efterh\xc3\xa5nden store dele af den lokale befolkning involveret.'